Hackerii, inovatorii anului 2020. Au scos profit maxim din munca de acasă.
Hackerii sunt inovatorii anului 2020. S-au dovedit a fi foarte creativi la atacurile de tip phishing. Celebrităţi precum Elon Musk, Bill Gates, Kim Kardashian sau Kanye West au fost victimele hackerilor.
Cine crezi că ar putea fi cei mai mari inovatori ai anului 2020? Te gândești la SpaceX, sau poate chiar la cei de la Zoom? Dar ce-ai zice dacă premiul ar merge spre hackeri și organizațiile de cyber-crime?Sunt cei care au știut să scoată profit maxim din munca de acasă și au lansat atacuri pe scară largă. Multe dintre ele încununate de succes. Hackerii s-au dovedit a fi foarte creativi la atacurile de tip phishing.Gândește-te doar la atacul asupra Twitter, când au pus stăpânire pe conturile unor personalități importante. De la Elon Musk și Bill Gates, la Kim Kardashian și soțul ei, Kanye West.